section_heading: Profesionalni profil
paragraph_text: Od 1961.godine na RTZ/HRT-u, prvo kao asistent Maria Fanellija, zatim kao kao filmski snimatelj-reporter, a od 1975.godine kao rukovoditelj radne jedinice INDOK (multimedijskog dokumentacijsko-informacijskog programskog servisa). Prvi sustavno organizirao zaštitu filma u JI Europi. Zahvaljujući njemu Arhiv HRT-a je među samo pet TV arhiva u svijetu tada dobio hladnu pohranu (1975.) te među prvima (1980.) započeo računalnu obradbu gradiva, imao vlastitu računalnu bazu podataka ARTIS, te bazu podataka za cirkulaciju TV vrpci i kaseta TV DOKVRPCE. 1985.godine formira i postaje rukovoditelj Radne jedinice INDOK, do mirovine 2005.godine. Prije svih TV arhiva u Europi 1992.godine uspješno prezentirao servis daljinske razmjene/prijenosa podataka iz baze Artis/Status/Isdoc sa suradnicima Stjepanom Nežićem te Marijom Missoni, tadašnjim djelatnicima ERC-a (informatika). Objavio preko 200 stručnih i znanstvenih radova o zaštiti AV dokumentacije televizije. Od 2001. do umirovljenja 2005. je radio na projektima digitalizacije filmske baštine HRT-a, te uvođenja sustava za upravljanje dokumentima Meridio. Kao dopredsjednik "Društva za zaštitu i razvoj baštine" od 2010. – 2015.radio na projektima zaštite AV dokumenata u RH. Konzultant i suradnik u raznim informatičkim tvrtkama diljem svijeta.